Çewlîg de hemwelatijî kuçeyê tewr merkezî yê bajarî Kuçeyê Gençî de ameyî pêser û ereyameyîşê wesayîtanê xetî protesto kerd. Welatijan rayîr trafîqî rê girewt. Polîsan mudaxeleyê çalakwanan kerd.
Hetêk ra hemwelatijî duraxan de serd ra cemidyenî, hetêk ra zî zemo nimete wesayîtan rê ameyo kerdene. Naye ser a şarê Çewlîgî vejîya kuçeyan û hêrsê xo ard ziwan.
Goreyê xebera çapemenîya cayî hemwelatijî xeylî wexto şaredarîye ra otobusanê şarî wazenê la şaredarîyê sey heme babetanê bînan ney de zî gamêk nêerzena û şarî rê xizmet nêkena. Şaro ke hetê şaredarîye ra yeno mexdûrkerdene o zî bi vejîyayîşê kuçeyan heqê xo rê wayîr vejîyeno.
